बेलायतको चर्चित बम्बे बाइसाइकल टेकवेमा २ दशकअघि नै नेपालीहरुमध्ये सबैभन्दा सिनियर एक्जुकेटिभ सेफ बनिसकेका थिए विनोद बराल । विश्वका ४० ओटा देशमा आफ्नो हस्पिटालिटी सेवा प्रदान गर्ने डु एण्ड को कम्पनीमा एसियन खानाको सम्पूर्ण ब्रान्ड हेर्ने ग्लोबल एक्जुकेटिभ सेफका रुपमा समेत आफुलाई प्रमणित गरिसकेका छन् उनले । बेलायतमा खाद्य व्यवसायमा लागेर ६० हजार भन्दा बढी सेफहरुसंग प्रत्यक्ष सम्बन्धमा रहेर काम गरिरहेका विनोद बरालसंग पत्रकार जगन कार्कीले गरेको कुराकानी ।
म त हार्डकोर सेफ मान्छे । खाने कुराको व्यवसायसंगै ५७ वटा रेस्टुरेन्टमा संलग्नता छ । आफ्नै ३ वटा छन् तिनमै व्यस्त हुन्छु । अन्य धेरै रेस्टुरेन्टका साथीहरुबाट मेनु बनाइदिन , कन्सल्टेन्सी गराइदिनको लागि आग्रह आउंछ । मेरो आफ्नै कन्सल्टेन्सी छ स्पाइस पण्डित । त्यसबाट परामर्शको काम गर्छु ।
हाल २ वटा रिटेल कम्पनिको नेपाल फुड्स र गोर्खा वियरका प्रोडक्ट प्रमोसन लगायत आरएनडी ( नयाँ उत्पादन र खोज) काम पनि गरिरहेको हुन्छु । यस अलावा विश्वव्यापी सेफहरुको संस्था ग्लोबल नेपाली सेफ फोरममा पनि रणनीतिक तथा ग्लोवल विभाग हेर्ने गरेको छु ।
हो, काम धेरै हुन्छन् । समय र स्रोत साधन सिमित हुन्छन् । म तिनीहरुको भरपुर प्रयोगमा विश्वास गर्छु । म बाटोमा हिड्दा पनि काम गरिरहेको हुन्छु । शौचालय बस्दा पनि मेरो दिमागले कामको बारेमा योजना बनाइरहेको हुन्छ । यो भन्दैमा म यति धेरै मेसिन जस्तो काम गर्ने मान्छे हैन । टिम बनाउने र टिम वर्कमा विश्वास गर्ने मान्छे हुँ ।
ग्लोबल फुड कम्पनीको एक्जुकेटिभ सेफ जस्तो पद सम्हाल्न पाउनु मेरो लागि अवसर र चुनौती दुवै थिए । तर मैले कम्पनीका लगानीकर्ताहरुलाई पनि जायज कुरामा औलो ठड्याएर काम गरेको छु । बेलायातमा सायद सबैभन्दा कम उमेरमा बम्बे बाइसाइकलमा पनि एक्जुकेटिभ सेफ भएर ५ वटाबाट बढाएर २२ वटा शाखा विस्तार गर्न सफल भएका थियौं ।
यति ठुलो लेभलमा काम गर्ने , हेर्ने र अनुभव लिने अवसर पाउनु मेरो लागि ठुलो कुरा थियो । त्यसले मलाई सपना देख्न र त्यसको पछि लाग्न सिकाएको छ ।
आफ्नो पेसा र व्यवसायका लागि त सबैले गर्छन् । अब सहकर्मी र आफ्नो समुदाय र राष्ट्रको लागि पनि केहि योगदान गर्ने उद्धेश्यले विश्वभर छरिएर रहेका नेपाली सेफहरुको संगठन खोल्ने जमर्को गरेका हौँ । हामी सगरमाथा र बुद्धले मात्र हैन, नेपाली खानेकुरा र परिकारका माध्यमबाट पनि नेपाललाई विश्वमा चिनाउन सकिन्छ भनेर त्यहि अभियानमा लागि परेका छौं । कसरी नेपाली खानेकुरा र रेसिपीहरुलाई अन्तराष्ट्रियकरण गर्न सकिन्छ र त्योसंगै नेपालको चिनारीलाई विश्वभर फैलाउन सकिन्छ भन्ने नै ग्लोबल नेपाली सेफ फोरमको उद्धेश्य रहेको छ । विश्वभर छरिएर रहेका नेपाली सेफहरुले कसरी आआफ्नो ठाउंबाट योगदान गर्न सकिन्छ भन्ने हाम्रो संकल्प रहेको छ ।
नाइन ( नेप्लिज इनोभेटिभ नेटवर्क फर इन्टरपेनरसिप ) त उद्यमीहरुको संजाल हो । यहाँ जोडिएका व्यापार , व्यवसायी कसरी एक आपसमा सहयोगी बन्न सक्लान , सामुहिक लगानी र नयाँ व्यवसायिक अवसरहरुको खोजको लागि पनि एउटा सामुहिक चिन्तनको थलोको रुपमा हामीले विकास गर्न खोजेका छौं ।
यो विश्वभर छरिएर रहेका नेपाली सेफ हरुको संजाल हो । नेपालमा नेपाल सेफ फोरम यसको नेपाली रुप हो भने बेलायतमा अस्ति भार्खरै हामीले दर्ता गर्यौं ग्लोबल नेपाली सेफ फोरम युके भनेर । यसरी हरेक देशमा यसको संजाल रहेका छन् । ग्लोबल नेपाली सेफ फोरममा हाल विश्वभरका ९३ देशहरुमा फैलिएको संजालमा बाट ७ हजार भन्दा बढी सक्रिय सदस्यहरु रहेका छन् । जसमा विश्वभर छरिएर रहेका नेपाली खानाका सेफ , खाद्य व्यवसायी, खाद्य विज्ञान सम्बन्धी व्यक्तित्वहरु , खाद्य पत्रकार , रेस्टुरेन्ट व्यवसायी , क्याटरिङ्ग व्यवसायी , खानेकुराको सप्लायर्सहरु तथा किसानहरु छन् ।
नेपाललाई कसरी खाद्य पर्यटनमा विकास गर्ने, अब खानेकुराबाट कसरी पर्यटनलाई अझ परिस्कृत ढंगले प्रबर्धन गर्ने, नेपाली सेफहरुको पेशागत दक्षता कसरी सुधार गर्ने विषयका अलावा पेशाकर्मीहरुको हकहित संरक्षण गर्ने तथा समाज र नेपाली समुदायलाई योगदान गर्ने जस्ता हाम्रा मुख्य प्राथमिकता छन् ।
नेपाली खानेकुरालाई विश्वभर प्रबर्धन गर्दै , खानेकुराका माध्यमबाट देशलाई चिनाउने , खाद्य पर्यटनको प्रमोसन गर्दै भिजिट नेपाल २०२० लाई सफल बनाउन सहयोग गर्ने हाम्रा अहिलेका मुख्य उद्धेश्य छन् ।
अर्को वर्ष टेस्टिंग नेपाल अर्थात् नेपाली खानेकुरासंगै नेपाल चाख्ने भन्ने अभियान बेलायतबाट सुरु गरी विश्वभर पुर्याउने योजनामा छौं । पर्यटन बोर्डको साथ र सहयोग रहेमा अझ धेरै कार्यक्रमहरु साथै लिएर जाने योजनामा छौं ।
एशोसिएसन अफ नेप्लिज मधेशी इन यूके र युरोपियन मधेशी सोसाइटीले संयुक्त रुपमा लण्डनमा छठ मनाएका हुन् । शनिबार लण्डनको फेल्थाम कलेजमा आयोजित समारोहमा पूर्व प्रधानमन्त्री माधवकुमार नेपालको समेत उपस
हाम्रो मनको पिडा ब्यथा,कस्ले बुझी देला” “जन्मेउ जहाँ त्यहाँ छैन बास फर्की जाने केही छैन आश “ भुटानमा जन्मीएर पनि नेपाली भाषा कला संकृती र साहित्यलाई अंगालेर नेपालमा शरणाार्थी जिवन बिताइरहेका भुटा
काठमाडौँ । उमेर पुगेका हरेक व्यक्तिलाई यौनको चाहाना हुनु स्वाभाविक नै मानिन्छ तर यदि कोहि महिला वा पुरुषलाई यौन चाहानामा गडबढी हुनु पनि सामान्य हुँदै गएको छ ।
के तपाईंलाई मानसिक तनावले सताउँछ रु यदि सताउँछ भने ध्यान दिनुहोस् तनाव कम गर्ने विभिन्न उपायहरु छन् । मनोचिकित्सकले सुझाएका यी हुन् मानसिक तनाव घटाउने ७ उपाय
एजेन्सी–बितेका केही वर्षमा एसियाका केही देशहरुले उल्लेख्य मात्रामा विकास गरेका छन् । केही देशहरुले विकास नै गर्न नसकिने ठाउँमा पनि अकल्पनिय विकास गरेर